**LAZDIJŲ RAJONO SAVIVALDYBĖS TARYBA**

# SPRENDIMAS

# DĖL MOTYVUOTO SIŪLYMO ĮGYVENDINIMO

2020 m. vasario 20 d. Nr. 34-275

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos valstybės tarnybos įstatymo 27 straipsnio 8 dalies 1 punktu, Valstybės tarnautojų tarnybinės veiklos vertinimo tvarkos aprašo, patvirtinto Lietuvos Respublikos Vyriausybės 2018 m. lapkričio 28 d. nutarimo Nr. 1176 „Dėl Lietuvos Respublikos valstybės tarnybos įstatymo įgyvendinimo“ 1.7 papunkčiu, 54 punktu ir atsižvelgdama į 2020-01-25 motyvuotą siūlymą valstybės tarnautojo kasmetinio tarnybinės veiklos vertinimo metu Nr. J5-1, Lazdijų rajono savivaldybės taryba nusprendžia:

1. Įgyvendinti Lazdijų rajono savivaldybės mero motyvuotą siūlymą valstybės tarnautojo Arūno Markūno, Lazdijų rajono savivaldybės kontrolės ir audito tarnybos savivaldybės kontrolieriaus, kasmetinio tarnybinės veiklos vertinimo metu – valstybės tarnautojo tarnybinę veiklą vertinti labai gerai ir valstybės tarnautojui nustatyti didesnę pareiginę algą, taikant 1,05 didesnį koeficientą negu jam iki tarnybinės veiklos vertinimo nustatytas pareiginės algos koeficientas, t. y. 15,6.

2. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės merė Ausma Miškinienė

**LAZDIJŲ RAJONO SAVIVALDYBĖS TARYBA**

**LAZDIJŲ RAJONO SAVIVALDYBĖS TARYBOS SPRENDIMO**

# „DĖL MOTYVUOTO SIŪLYMO ĮGYVENDINIMO“ PROJEKTO

**AIŠKINAMASIS RAŠTAS**

2020-02-13

# Lazdijų rajono savivaldybės tarybos sprendimo projektas „Dėl motyvuoto siūlymo įgyvendinimo“ parengtas vadovaujantis Lietuvos Respublikos vietos savivaldos įstatymo, Lietuvos Respublikos valstybės tarnybos įstatymo bei Valstybės tarnautojų tarnybinės veiklos vertinimo tvarkos aprašo nuostatomis.

Šio projekto tikslas – priimti sprendimą dėl Lazdijų rajono savivaldybės mero motyvuoto siūlymo valstybės tarnautojo Arūno Markūno, Lazdijų rajono savivaldybės kontrolės ir audito tarnybos savivaldybės kontrolieriaus, kasmetinio tarnybinės veiklos vertinimo metu įgyvendinimo – siūloma tarnybinę veiklą vertinti labai gerai ir nustatyti didesnę pareiginę algą, taikant 1,05 didesnį koeficientą negu jam iki tarnybinės veiklos vertinimo nustatytas pareiginės algos koeficientas (šiuo metu nustatytas koeficientas yra 14,55).

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Teisės, personalo ir civilinės metrikacijos skyriaus vyr. specialistė Adelė Sukackienė.

Teisės, personalo ir civilinės metrikacijos skyriaus

vyr. specialistė Adelė Sukackienė